B E S Z Á M O L Ó
az Ügyrendi és Összeférhetetlenségi Bizottság 
2024. évi tevékenységéről


Az Ügyrendi és Összeférhetetlenségi Bizottság 2024. évben is 3 taggal tevékenykedett, a 2024. június 9-i helyi önkormányzati képviselők és polgármesterek választását követően változás történt a tagok tekintetében. A választást megelőzően a Bizottság elnöke Horváth János képviselő, a tag Ba Edit képviselő és a Bizottság külső, nem képviselő tagja Kis Zsoltné volt.
A választást követően a Bizottság elnöke Ba Edit képviselő, a tag Kecskeméti János képviselő és a Bizottság külső, nem képviselő tagja Rideg László lett.

A Bizottság 11 megtartott ülése során feladat- és hatáskörébe tartozó ügyekben számszerűen 54 határozatot hozott, határozat-képtelenség miatt egy ülés sem maradt el.

A Bizottság az Önkormányzat Szervezeti és Működési Szabályzatáról szóló 24/2014. (XII. 19.) önkormányzati rendelet 49. § (3) bekezdése értelmében 2024. januárjában és 2024. októberében a helyi önkormányzati képviselők és polgármesterek általános választását követően a képviselők és a Bizottságok nem képviselő tagjainak vagyonnyilatkozatait átvette.

A Város 2024. évi költségvetéséről szóló rendelet alapján az Ügyrendi és Összeférhetetlenségi Bizottság nem rendelkezett céltartalékkal.


Kiskőrös, 2024. december 10.


                                                                                            		        Ba Edit sk., 
                                                                                           		     a bizottság elnöke














B E S Z Á M O L Ó 

KISKŐRÖS VÁROS KÉPVISELŐ-TESTÜLETE 

Kulturális, Turisztikai és Sport Bizottsága 2024. évi tevékenységéről


A Kulturális, Turisztikai és Sport Bizottság 2024. évben is 3 taggal tevékenykedett. A 2024. június 09. napján megtartott Helyi Önkormányzati Választásokat követően változás történt a bizottsági tagok tekintetében. A bizottság elnöke Szedmák Tamás képviselő lett, a tag Szabó Adrián képviselő és a Bizottság külső, nem képviselő tagja Fodor Tamás. .

A Kulturális Turisztikai és Sport Bizottságnak 2024. december 6. napjáig 12 megtartott ülése volt, melyek során meghatározta a bizottság munkatervét, megtárgyalta a testületi előterjesztéseket, előzetesen véleményezte a város költségvetését, a feladat- és hatáskörébe tartozó ügyekben számszerűen 48 határozatot hozott. 
A bizottság szervezésében került megrendezésre a Nemzeti Összetartozás Napja, Nagy Imre Napja, Városi Pedagógusnap.
A Bizottság a Társadalompolitikai Bizottsággal közösen döntött a BURSA HUNGARICA ösztöndíjra beérkezett pályázatokról.

A Bizottság a 2024. évi munkaterv alapján tartotta meg az üléseit és a benne megfogalmazott fő feladatait teljesítette.

Kiskőrös, 2024. december 6.

Szedmák Tamás sk.
a Bizottság elnöke











B E S Z Á M O L Ó 

Kiskőrös Város Képviselő-testülete
Ipari, Mezőgazdasági és Klímapolitikai Bizottságának
2024. évi tevékenységéről

Az Ipari, Mezőgazdasági és Klímapolitikai Bizottság 2024. szeptember 30. napjáig Pohankovics András, Kudron Tamás és Lengyel Gábor tagságával végezte tevékenységét. A Bizottság 2024. január 01. és szeptember 30. napja közötti időszakban 9 alkalommal megtartott ülése során véleményezte a képviselő-testületi előterjesztéseket. A feladat- és hatáskörébe tartozó ügyekben számszerűen 30 határozatot hozott. 27 határozat esetén a bizottság tagjai egyhangúan javasolták az előterjesztések elfogadását, 3 határozatban pedig kettő bizottsági tag javaslatával került az előterjesztés elfogadásra. A január 11.-i és augusztus 23.-i rendkívüli bizottsági ülés alkalmával a bizottság határozatképtelen volt, érdemi döntést nem hozott.

A Bizottság a Képviselő-testületi ülések előterjesztéseinek véleményezése mellett ellátta az Önkormányzat Szervezeti és Működési Szabályzatában és a vagyonrendeletben foglalt feladatait. Figyelemmel kísérte az Önkormányzat vagyongazdálkodását, költségvetésének alakulását, továbbá pályázatait. Nyomon követte az Önkormányzat vagyonában történő változásokat. Tevékenységével elősegítette az önkormányzati döntések megalapozottságát és szakszerűségét.

A 2024. június 9.-i helyhatósági választásokat követően a megválasztott képviselők október 09. napján megtartott alakuló ülésen kezdték meg munkájukat. Az Ipari, Mezőgazdasági és Klímapolitikai Bizottság alakuló ülésen megválasztott tagjai: Pohankovics András elnök, Kudron Tamás tag és Kis Zsoltné tag. A Bizottság 2024. november 30. napjáig 2 alkalommal megtartott ülése során 7 határozat esetén egyhangú döntéssel javasolta a Képviselő-testületnek az előterjesztések elfogadását.

Kiskőrös, 2024. december 10.


	Pohankovics András sk.
	az Ipari, Mezőgazdasági és
	Klímapolitikai Bizottság elnöke
Beszámoló a Kiskőrös Város Képviselő-testülete
Pénzügyi Bizottsága 2024. évi tevékenységéről

A 2024. évben is 3 taggal tevékenykedett a bizottság, változás a tagok tekintetében a 2024. október 11-i helyi önkormányzati általános választást követően történt:
választást megelőzően:

· Pethő Attila Antal		a bizottság elnöke
· Ungvári Ferenc		a bizottság - képviselő úr – tagja
· Dénes István			a bizottság - nem képviselő – tagja
választást követően:
· Pethő Attila Antal		a bizottság elnöke
· Barkóczi László		a bizottság - képviselő úr – tagja
· Dénes István 			a bizottság - nem képviselő – tagja


A 2024. évi munkatervében, a 6/2024. (I.22.) sz. Pénzügyi Bizottsági határozatban meghatározottak szerint véleményezte a Képviselő-testületi ülések előterjesztéseit.

A bizottság 2024. november 25-ig 12 ülést tartott (ebből 3 alkalommal rendkívüli ülés volt), az üléseken 58 határozat született, amelyekben 56 alkalommal egyhangú igennel születtek a döntések, és 2 esetben 2 igen és 1 nem szavazattal hozott határozatot. A bizottság minden alkalommal határozatképes volt.

A bizottság évközben figyelemmel kísérte a bevételek alakulását, a hitelfelvételt, illetve a költségvetés módosításait.

Az év során folyamatosan érkeztek be a támogatásokat elszámoló szervezetek, magánszemélyek számlái, amelyeket tételesen átvizsgált a Bizottság az államháztartáson kívüli forrás átadásáról-átvételéről szóló 16/2015. (VI.18.) önk. rendelet 7. §-ában kapott felhatalmazása alapján.

A 200.001 Ft – 1.500.000 Ft egyedi nyilvántartás érték között az eszközök selejtezését az intézmények a Pénzügyi Bizottság előzetes engedélyezésével végezhetik a Polgármesteri Hivatal selejtezési és hasznosítási szabályzata III. 1. pontja alapján. Benyújtották az intézmények a selejtezési igényeiket a bizottság felé.

Kiskőrös, 2024. december 10.
Pethő Attila Antal sk.
a bizottság elnöke



BESZÁMOLÓ
KISKŐRÖS VÁROS KÉPVISELŐ-TESTÜLETE
TÁRSADALOMPOLITIKAI BIZOTTSÁGA
2024. évi
tevékenységéről




A Társadalompolitikai Bizottság (a továbbiakban: Bizottság) tagjai 2024. szeptember 30. napjáig:
Szlovák Pál			a bizottság - képviselő - elnöke
Nikléczi Gábor		a bizottság - képviselő – tagja
Aszódi János			a bizottság - nem képviselő – tagja

A Bizottság alakulása a 2024. október 9-i alakuló ülést követően:
Kissné Aszódi Daniella	a bizottság - képviselő - elnöke
Filus Tibor			a bizottság - képviselő – tagja
Aszódi János			a bizottság - nem képviselő – tagja


A Bizottság 2024. november 30. napjáig: 
· 11 alkalommal ülésezett,
· összesen 50 határozatot hozott.

A Bizottság 2024. évi munkatervében meghatározottak szerint véleményezte a Képviselő-testületi ülések előterjesztéseit.

A Bizottság 
· 2024. év február hónapjában véleményezte az Egészségügyi, Gyermekjóléti és Szociális Intézmény Szervezeti és Működési Szabályzatát.
· az „Esély Otthon – Fészekrakó program Kiskőrösön” pályázat keretében a város szakember ellátásnak megtartására meghirdetett lakhatási támogatásra 2024. év szeptember hónapjában 1 benyújtott pályázat elbírálásáról döntött.


Kiskőrös, 2024. december 01.





Kissné Aszódi Daniella s.k.,
                                                                                                   a bizottság elnöke




